MOZZJONI GĦAL RIŻOLUZZJONI biex jingħalaq id-dibattitu dwar id-dikjarazzjoni mill-Kummissjoni skond l-Artikolu 103(2) tar-Regoli ta' Proċedura f'isem il-Grupp PSE dwar id-diżastri naturali ta' dan is-sajf u n-nirien straordinarji fil-Greċja Riżoluzzjoni tal-Parlament Ewropew dwar id-diżastri naturali ta' dan is-sajf u n-nirien straordinarji fil-Greċja Il-Parlament Ewropew , wara li kkunsidra l-Artikoli 2, 6 u 174 tat-Trattat KE, wara li kkunsidra r-riżoluzzjonijiet tiegħu tat-18 ta' Jannar 2006 dwar ir-riżultat tal-Konferenza ta' Montreal dwar il-bidla fil-klima, tal-5 ta' Settembru 2002 dwar l-għargħar fl-Ewropa, ta' l-14 ta' April 2005 dwar in-nixfa fil-Portugall, tat-12 ta' Mejju 2005 dwar in-nixfa fi Spanja, tat-8 ta' Settembru 2005 dwar id-diżastri naturali (nirien u għargħar) fl-Ewropa, tas-7 ta' Settembru 2006 dwar in-nirien tal-foresti u l-għargħar, u r-riżoluzzjonijiet tiegħu tat-18 ta' Mejju 2006 dwar id-diżastri naturali (nirien, nixfa u għargħar) – aspetti agrikulturali, apetti ta' l-iżvilupp reġjonali u aspetti ambjentali (2005/2195(INI), A6-0152/2006 , A6-0147/2006 u A6-0149/2006 ), wara li kkunsidra l-Protokoll ta' Kyoto tal-Konvenzjoni ta' Qafas tan-Nazzjonijiet Uniti dwar il-Bidla fil-Klima (UNFCCC) tal-11 ta' Diċembru 1997 u r-ratifika tal-Protokoll ta' Kyoto mill-Komunità fl-4 ta' Marzu 2002, wara li kkunsidra r-Regolament "Forest Focus", (Regolament (KE) Nru 2152/2003 tas-17 ta' Novembru 2003), wara li kkunsidra d-Deċiżjoni tal-Kunsill tal-5 ta' Marzu 2007 li tistabbilixxi Strument Finanzjarju għall-Protezzjoni Ċivili (2007/162/KE), wara li kkunsidra r-Regolament tal-Fond Agrikulturi Ewropew għall-Iżvilupp Rurali (EAFRD) u 'l-linji gwida strateġiċi tal-Komunità għall-iżvilupp rurali', wara li kkunsidra l-istrument għal rispons mgħaġġel u t-tħejjija għal emerġenzi kbar (COM(2005)0113), wara li kkunsidra l-konklużjonijiet tal-laqgħa tal-Kunsill tal-Ġustizzja u l-Intern tat-12 u t-13 ta' Ġunju 2007 dwar it-titjib tal-ħila ta' koordinazzjoni taċ-Ċentru ta' Monitoraġġ u ta' Informazzjoni (MIC) fil-mekkaniżmu Komunitarju għall-protezzjoni ċivili, wara li kkunsidra r-Regolament (KE) Nru 2012/2002 li jistabbilixxi l-Fond ta' Solidarjetà ta' l-Unjoni Ewropea u r-riżoluzzjoni tal-Parlament Ewropew tat-3 ta' April 2006 dwar ir-reviżjoni ta' l-imsemmi regolament ( A6-0123/2006 ), wara li kkunsidra r-riżoluzzjoni leġiżlattiva tiegħu tal-25 ta' April 2007 dwar il-pożizzjoni komuni tal-Kunsill bil-għan li tkun adottata direttiva dwar il-valutazzjoni u l-immaniġġjar ta' l-għargħar, having regard r-riżoluzzjoni tiegħu tas-7 ta' Ġunju 2006 dwar l-istrateġija riveduta għall-iżvilupp sostenibbli ( B6-0335/2006 ), wara li kkunsidra l-punt 12 tal-Konklużjonijiet tal-Kunsill Ewropew ta' Brussell tal-15 u s-16 ta' Ġunju 2006, wara li kkunsidra l-Artikolu 103(2) tar-Regoli ta' Proċedura tiegħu, wara li kkunsidra n-nirien devastanti u l-għargħar vjolenti li kkawżaw imwiet u ħerba fil-kontinent Ewropew kollu, b'mod partikulari fil-Greċja u fir-Renju Unit tul is-sajf 2007, filwaqt li effettwaw Stati Membri ta' l-UE, xi reġjuni periferali b'mod partikulari il-Martinique u Guadaloupe li ġew effettwati mill-urugan Dean, pajjiżi applikanti u l-ġirien immedjati ta' l-UE; billi n-nirien fil-Greċja wasslu għal telf bla preċedent ta' ħajjiet taċ-ċittadini u ta' ħsarat materjali u ambjentali, kif ukoll il-qerda ta' parti minn Olympia, sit ta' patrimonju dinji, siti protetti NATURA, uċuh tar-raba', annimali, djar, l-għixien ta' eluf ta' individwi, proprjetajiet oħra u wkoll irħula sħaħ; billi dawn il-ġrajjiet jeffettwaw mhux biss lill-ekonomija lokali, l-industrija tat-turiżmu, l-infrastruttura eċċ iżda wkoll b'mod dirett jew indirett qered jew naqqas l-effetti ta' l-implimentazzjoni tal-politiki, proġetti, infrastrutturi jew sforzi ta' l-iffinanzjar ta' l-UE, u ħoloq problemi kbar għall-għanijiet ta' l-UE għat-tkabbir u l-koeżjoni; billi, skond l-istatistiċi disponibbli, sa mill-2001 kien hemm tnaqqis drammatiku fl-effetti devastanti tan-nirien tal-foresti fil-Greċja; billi fl-2007 in-nirien tal-foresti fil-Greċja biss irriżultaw fil-ħruq ta 300 000 ettaru, it-telf ta mill-inqas 64 ħajja ta' bniedem u feriti f'diversi persuni, li jingħad li baqgħu maqtugħin għal sigħat miz-zoni sikuri u mill-għajnuna, jibki t-telf traġiku tal-ħajjiet ta' għexieren ta' ċivili, pumpiera, suldati u voluntiera fl-isforzi tagħhom sabiex jikkumbattu lil dawn id-diżastri; wara li kkunsidra l-ħsarat konsiderevoli għad-djar, l-infrastruttura u l-biedja kkawżati mill-għargħar, b'mod partikulari fir-Renju Unit, il-Ġermanja u partijiet oħra ta' l-Ewropa; jinnota l-għargħar drammatiku li seħħ fir-Renju Unit tul Ġunju u Lulju 2007, li effettwa eluf ta' negozji, għexieren ta' eluf ta' djar u sa miljun persuna, u jħeġġeġ lill-Kummissjoni Ewropea sabiex taġixxi fil-pront sabiex timmobilizza r-riżorsi ta' l-UE lejn iz-zoni effettwati; billi l-erja totali ta' veġetazzjoni u ta' msaġar affettwata min-nirien fl-Ewropa dan is-sajf hija ta' aktar minn 500,000 ettaru, u billi l-pajjiżi affettwati l-aktar serjament huma l-Greċja, l-Italja, il-Bulgarija, Ċipru, il-Kroazja, l-Ex-Repubblika Jugoslava tal-Maċedonja, Spanja ( b'mod partikulari l-gżejjer Kanarji), it-Turkija u l-Albanija, billi dawn in-nirien ġew ikkawżati parzjalment min-nixfa u t-temperaturi għolja ta' dan is-sajf, kif ukoll mill-bidliet soċjo-ekonomiċi u kulturali li seħħew f'dawn l-aħħar deċennji fiz-zoni rurali: l-abbandun ta' l-inħawi rurali minħabba n-nuqqas ta' opportunitajiet ekonomiċi, manutenzjoni inadegwata tal-foresti, żrigħ ta' varjetajiet ta' siġar mhux xierqa u persentaġġ konsiderevoli ta' attività kriminali; billi l-Aġenzija Ambjentali Ewropea (EEA) bassret li n-nofsinhar ta' l-Ewropa ser jgħaddi minn stress akbar ta' nixfa, nirien tal-foresti aktar frekwenti u aktar stress ta' sħana, filwaqt li t-tramuntana ta' l-Ewropa ser ikollha aktar preċipitazzjoni, u l-parti l-kbira tar-reġjuni ta' l-Ewropa ser jesperjenzaw żieda fid-daqs u l-frekwenza ta' l-għargħar bħala riżultat tal-bidla fil-klima, billi l-mekkaniżmu Komunitarju għall-Protezzjoni Ċivili kien attivat tnax-il darba għall-istess tip ta' emerġenza f'perjodu ta' xahrejn, u billi sebgħa minn dawn l-attivazzjonijiet saru fl-istess ħin; billi l-għajnuna ta' l-Istati Membri ma kinitx biżżejjed biex tiżgura reazzjoni ħafifa u xierqa ta' protezzjoni ċivili f'dawk l-emerġenzi kollha, wara li kkunsidra l-konsegwenzi dannużi ekonomiċi u soċjali tad-diżastri naturali għall-ekonomiji reġjonali, l-attività produttiva u t-turiżmu, billi dawn in-nirien jirrappreżentaw problema rikorrenti u komuni fin-nofsinhar kollu ta' l-Ewropa; billi dan ir-reġjun sar iz-zona ewlenija ta' riskju fi ħdan l-Unjoni minħabba li huwa suġġett għal karatteristiċi klimatiċi speċjali u li 70% ta' l-art effettwata hija l-proprjetà privata ta' individwi li jridu jieħdu l-miżuri ta' prevenzjoni weħidhom; billi l-Presidenzi tal-Kunsill naqsu milli jaslu għal deċiżjoni dwar ir-Regolament dwar il-Fond ta' Solidarjetà l-ġdid, u billi l-PE adotta l-pożizzjoni tiegħu sa minn Mejju 2006, Jesprimi s-solidarjetà tiegħu mal-qraba mġarrba ta' dawn li tilfu ħajjithom, kif ukoll l-abitanti ta' l-inħawi li ġarrbu ħsarat; jirringrazzja li dawk kollha – professjonisti, voluntiera u awtoritajiet lokali - li pparteċipaw sabiex tfew in-nirien u salvaw il-vittmi ta' l-għargħar; Jilqa' b'mod pożittiv ir-reazzjoni f'waqtha ta' l-awtoritajiet f'uħud mill-Istati Membri konċernati; jitlob għal titjib fis-solidarjetà murija mill-Unjoni Ewropea u l-Istati membri tagħha mar-reġjuni effettwati; jesprimi r-ringrazzjament tiegħu għall-għajnuna mogħtija lill-awtoritajiet u s-servizzi ta' salvataġġ tagħhom; Jesprimi t-tħassib tiegħu għan-numru dejjem akbar ta' diżastri naturali li skond l-esperti, jistgħu jiġu attribwiti l-aktar għall-bidla fil-klima, u jistieden lill-Kummissjoni sabiex tieħu inizjattivi li jiggarantixxu li l-impenni ta' Kyoto jiġu onorati u segwiti; Jistieden lill-Kunsill sabiex b'mod urġenti jimmodifika r-regoli tal-Fondi ta' Solidarjetà skond ir-riżoluzzjoni tal-Parlament Ewropew tat-18 ta' Mejju 2006, u lill-Kummissjoni sabiex tiffaċilita l-implimentazzjoni tal-kriterji l-ġodda għall-inħawi effettwati; Jitlob lill-Kummissjoni għall-mobilizzazzjoni rapida tal-Fond ta' Solidarjetà ta' l-Unjoni Ewropea sabiex jiġi applikat bi flessibilità, malli l-pajjiżi effettwati jkunu preżentaw it-talbiet tagħhom għall-għajnuna, bil-għan li jgħinu lill-popolazzjoni konċernata li b'ħeffa timmaniġġja l-konsegwenzi tan-nirien u l-għargħar; Jilqa' b'sodisfazzjon il-proposti tal-Kummissjoni għal titjib fil-kapaċità ta' l-UE ta' rispons rapidu għad-diżastri; Filwaqt li jenfasizza li r-responsabilità primarja għall-prevenzjoni u t-tifi tan-nirien hija ta' l-awtoritajiet ta' kull Stat Membru, jistieden lill-Kummissjoni sabiex tieħu l-azzjoni neċessarja għall-ħolqien ta' forza ta' reazzjoni Ewropea indipendenti u permanenti sabiex tgħin lill-Istati Membri tagħha u lir-reġjuni effettwati waqt nirien estremi tal-foresti u diżastri oħra, filwaqt li jipprovdu l-aħjar tagħmir u għarfien tekniku; jinnota f'dan ir-rigward li l-Kummissjoni Ewropea għandha tistudja l-possibilitajiet li jkollha aċċess għal kapaċità kumplimentarja sabiex tiżgura rispons rapidu għal emerġenzi kbar li jista' jkun disponibbli minn sorsi ohra inkluzi rizorsi privati; Jirrikonoxxi li l-esperjenza ta' din is-sena tenfasizza l-ħtieġa li tissaħħaħ il-kapaċità Komunitarja għall-protezzjoni ċivili, il-prevenzjoni, it-tħejjija u r-rispons fir-rigward tan-nirien fil-foresti u nirien oħra f'zoni mhux ikkultivati, u jħeġġeġ lill-Kummissjoni biex tieħu inizjattiva f'dan ir-rigward; Jistieden lill-Kummissjoni biex tesplora koperazzjoni potenzjali bejn il-pajjiżi ġirien ta' l-UE u pajjiżi terzi oħra biex jintfew in-nirien diżastrużi u jiġi skambjati l-aħjar prattiki u/jew kapaċitajiet waqt ix-xhur prekarji tas-sajf sabiex ikunu mħejjija aħjar għall-istaġun tan-nirien fil-foresti ta' l-2008; Iħeġġeġ lill-Kummissjoni Ewropea sabiex tieħu l-inizjattivi neċessarji sabiex tiżgura li l-fondi disponibbli kollha inklużi l-fondi strutturali Ewropej, il-fondi provduti għall-agrikoltura u politiki oħra ta' l-UE u l-Fond ta' Solidarjetà attwali ta' l-UE jiġu applikati b'mod immedjat u effiċjenti, filwaqt li jiġu evitati proċeduri li jaħlu l-ħin jew ostakoli amministrattivi, filwaqt li wieħed iżomm ġo moħħu li l-ewwel prijorità hi li kwalunkwe riżorsi Ewropej ikunu disponibbli għaċ-ċittadini u r-reġjuni li qed isofru. Jisħaq, barra minn hekk, li l-Fondi disponibbli tal-komunità għall-iffaċjar ta' diżastri naturali għandhom ikunu assorbiti b'mod sempliċi u effiċjenti; Jenfasizza l-fatt li n-nirien tal-foresti ta' din is-sena fil-Greċja rriżultaw ukoll fil-ħruq parzjali tass-it arkeoloġiku ta' Olympia, il-post fejn twieled il-Logħob Olimpiku, u kkawża ħsarat fl-Akkademja Olimpika Internazzjonali; jitlob, għaldaqstant, għar-restawr immedjat tad-danni, bil-kontribuzzjoni ta' l-Unjoni Ewropea; Iqis li ż-żieda fin-nirien hija riżultat ta' fattur lil hinn mill-bidla fil-klima, u li taħlita ta' kawżi naturali u attività umana relatati mad-definizzjoni ta' zoni ta' foresta, kultivazzjoni jew bini jista' jkollhom effett deċiżiv sabiex jiżdied in-numru ta' nirien kriminali. Jitlob b'mod urġenti, għaldaqstant, għall-adozzjoni u l-implimentazzjoni stretta mill-Istati Membri ta' leġiżlazzjoni li tipproteġi l-foresti u ekosistemi oħra, filwaqt li tiġi evitata l-kummerċjalizzazzjoni ta' l-art tal-foresta u l-bidla fl-użu u jordnaw il-monitoraġġ effiċjenti ta' dan it-tip ta' leġiżlazzjoni bħala diżinċentiv effettiv għall-attività kriminali. Jitlob li l-ħiliet kollha disponibbli ta' l-UE, inklużi s-sistemi satellitari, jintużaw għal dan il-għan; Jenfasizza l-fatt li l-inċendjaturi, b'mod speċjali dawk li jgawdu mill-bini mill-ġdid jew mill-art tal-foresta, jaf jiġu inkoraġġiti minn liġijiet li ma jiddefinixxux jew jipproteġu b'mod strett lil dan it-tip ta' art, u/jew mill-applikazzjoni inadegwata ta' liġijiet li jipprojbixxu l-bini illegali. Iħeġġeġ għaldaqstant lill-Istati Membri sabiex jiddikjaraw u jimplimentaw ir-riforestazzjoni ta' l-inħawi kollha maħruqa u l-protezzjoni ta' l-ambjent naturali; Jistieden lill-Kummissjoni u lill-Istati Membri sabiex jaħdmu f'koordinazzjoni aktar mill-qrib fuq miżuri ta' protezzjoni ċivili fil-każ ta' diżastri naturali, bil-għan li jiġi evitat u minimizzat l-impatt devastanti tagħhom, filwaqt li jallokaw ir-riżorsi meħtieġa għat-twissija immedjata, il-koordinazzjoni u li jkunu magħmula disponibbli ir-riżorsi loġistiċi; Jitlob għal użu aħjar tar-riżorsi finanzjarji u tekniċi eżistenti, u titjib xjentifiku fil-prevenzjoni tad-diżastri u sabiex jittaffew il-konsegwenzi tagħhom; Jistieden lill-Kummissjoni sabiex tkompli tikkollabora ma' l-awtoritajiet nazzjonali sabiex tiżviluppa politiki li jimminimizzaw l-impatt ambjentali tan-nirien; jitlob għal politika ta' riforestazzjoni bbażata fuq ir-rispett tal-karatteristiċi bijo-klimatiċi u ambjentali, bl-użu ta' varjetajeit li jirreżistu aħjar lin-nirien u n-nixfa u li jadattaw aħjar għall-kima; Jenfasizza l-ħtieġa li tinġabar u tiġi reġistrata dejta dwar ir-riżorsi naturali ta' kull Stat Membru permezz tal-ħolqien ta' "Kontijiet Ħodor Nazzjonali" fil-forma ta' bażi ta' dejta miftuħa għaċ-ċittadini kollha; Jiddeplora l-fatt li f'numru ta' każijiet, il-miżuri ta' prevenzjoni u tat-tifi tan-nirien tal-gvernijiet nazzjonali b'mod ċar naqsu milli jnaqqsu l-effetti devastanti tan-nirien, u jagħti ġieħ lill-isforzi individwali erojċi ta' ċittadini privati u voluntiera li għenu sabiex jitfu n-nirien u jsalvaw il-ħajjiet. Jisħaq dwar il-ħtieġa, fil-każ ta' diżastri naturali, li tingħata attenzjoni speċjali għall-bżonnijiet speċifiċi ta' persuni b'diżabilitajiet fl-azzjoniiet kollha meħuda mill-Mekkaniżmi ta' Protezzjoni Ċivili; Iħoss sogħba kbira għall-fatt li seħħet qerda daqstant kbira waqt in-nirien tal-Greċja; iqis li jeħtieġ b'konsegwenza li ssir eżaminazzjoni immedjata ta' l-adegwatezza tal-miżuri ta' prevenzjoni u tħejjija sabiex jiġi żgurat li jittieħdu l-lezzjonijiet meħtieġa sabiex ikunu evitati u limitati l-effetti devastanti ta' diżastri simili fl-Istati Membri ta' l-UE fil-ġejjieni; F'dan ir-rigward, iħeġġeġ lill-Kummissjoni Ewropea sabiex titlob lill-Istati Membri il- programmi operattivi li jeżistu sabiex jiffaċċjaw id-diżastri naturali, bil-għan li jinqasmu l-esperjenzi u jsiru konklużjonijiet dwar miżuri immedjati, il-koordinazzjoni ta' entitajiet amministrattivi u operattivi u d-disponibilità tar-riżorsi umani u materjali meħtieġa; Iħeġġeġ lill-Kummissjoni sabiex toħloq programm ta' skambji ta' esperjenzi dwar l-implimentazzjoni ta' teknoloġiji ġodda għall-kontroll u s-segwitu tar-riskji u l-effetti tan-nirien tal-foresti, u sabiex tħejji proċedura ta' awtorizzazzjoni Ewropea għal persunal tekniku kwalifikat, sabiex itejjeb it-taħriġ tiegħu; Jesprimi t-tħassib tiegħu li l-għan tar-regolament "Forest Focus" dwar il-prevenzjoni ma nkisbux; sa minn meta daħal fis-seħħ, in-numru ta' nirien u l-medda ta' art li nħarqet żdiedu minflok naqsu; Jitlob lill-Kummissjoni Ewropea sabiex tistieden lill-Istati Membri kollha sabiex jiżguraw li l-inħawi kollha maħruqa tal-foresta ikomplu jinżammu bħala foresti u jkunu koperti minn programmi ta' riforestazzjoni, u li jippjanaw politiki estiżi ta' rikostruzzjoni għat-turiżmu u għall-ekonomija lokali effettwata mingħajr dewmien; Jiddeċiedi li jibgħat delegazzjoni tal-Parlament Ewropew il-Ġreċja sabiex tesprimi s-solidarjetà tagħha lill-popolazzjoni, sabiex tosserva l-livell tal-qerda u teżamina l-ammont ta' ħsarat fi proġetti finanzjati mill-UE, f'attivitajiet ekonomiċi oħra bħall-agrikultura u t-turiżmu, in-netwerks soċjali, f'zoni protetti NATURA u ekosistemi fraġili u li tiġbed konklużjonijiet għall-prevenzjoni u l-immaniġġjar aħjar ta' sitwazzjonijiet estremi simili fl-UE fil-futur; Jistieden lill-Unjoni Ewropea u lill-Istati Membri tagħha sabiex jagħmlu lis-soċjetà konxja tal-valur tal-foresti tagħha u r-riżorsi tagħhom u l-benefiċċji tal-konservazzjoni tagħhom, filwaqt li jippromwovu l-implikazzjoni tas-soċjetà ċivili permezz tal-voluntarjat organizzat jew metodi oħra, bħall-assoċjazzjonijiet għad-difiża u l-protezzjoni tal-foresti u l-ispazji naturali; Iħoss li huma ta' dispjaċir ir-rapporti fil-midja internazzjonali, ibbażati fuq xnihat mhux sostanzjati, dwar l-allegati kawżi tan-nirien tal-foresta fil-Greċja, għax b'mod inġust ikomplu jżidu fuq l-effetti devastanti tan-nirien u jeffettwaw b'mod eċċessiv lill-ekonomija tal-pajjiż; jinsisti li kwalunkwe konklużjonijiet dwar il-kawżi tan-nirien fil-Greċja u f'postijiet oħra jridu jkunu bbażati fuq il-fatti u fuq investigazzjonijiet bir-reqqa u li l-kriminali, jekk hemm kriminali, għandhom jiġu mressqa l-qorti u kkastigati skond il-liġi. Jitlob lill-Istati membri sabiex isaħħu s-sanzjonijiet penali għal atti kriminali li jagħmlu ħsara lill-ambjent, u b'mod partikulari, għal dawk li jikkawżaw in-nirien tal-foresti, u biex titjib il-koordinazzjoni, mhux biss fi ħdan is-servizzi tat-tifi tan-nar iżda wkoll fi ħdan l-istituzzjonijiet kollha li jaħdmu fuq il-kawżi u l-konsegwenzi tan-nirien, u l-identifikazzjoni u t-tressiq fil-qorti ta' dawk responsabbli; jenfasizza li investigazzjoni fil-pront u effettiva li tiddermina r-responsabilitajiet, segwita minn azzjoni dixxiplinarja xierqa, tiskoraġġixxi aġir negliġenti jew deliberat; Iqis li għandha tiġi promossa u appoġġjata Azzjoni Volontarja ta' Protezzjoni Ċivili mingħajr dewmien, b'attivitajiet ta' taħriġ bażiku u b'tagħmir li jista' juża teknoloġiji avvanzati, billi dan huwa wieħed mis-sorsi ewlenin disponibbli għall-Istati Membri meta jitrattaw stati ta' emerġenza li jirriżultaw minn diżastri naturali; Jagħti struzzjonijiet lill-President tiegħu sabiex iressaq din ir-riżoluzzjoni lill-Kunsill, lill-Kummissjoni u lill-Gvernijiet, l-awtoritajiet nazzjonali u reġjonali u lill-parlamenti ta' l-UE u l-pajjiżi applikanti konċernati.
Extracted from 15506696__MOTION__B6-2007-0327__MT.txt